ઉપરના સર્વેની જ વાત કરીએ તો ભારત, ચીન, બ્રાઝિલ જેવા વિકાસશીલ દેશ પર્યાવરણપ્રેમમાં (ઇકો ફ્રેન્ડલી) નંબર વન છે. જ્યારે અમેરિકા, બ્રિટન જેવા વિકસિત દેશોના લોકો ઓછા પર્યાવરણપ્રેમી છે. જે દેશો વિશ્ર્વને સૌથી વધુ પ્રદૂષિત કરે છે ત્યાંના લોકો પર્યાવરણની ચિંતા તો કરે છે પણ પર્યાવરણને પ્રદૂષિત કરતા રોકવાની કોઈ કાર્યવાહી કરતા નથી. કાર્યવાહી કરે છે તો માત્ર ભારત જેવા વિકાસશીલ દેશના લોકો જ. ગ્લોબલ વોર્મિંગની પણ આ જ સમસ્યા છે.